Bitka za Zagreb

***Glavni članak*** | *Galerija* | *Citati* | *Razgovor*

 Teritorijalne promjene
 Više tisuća

**Bitka za Zagreb** ili **pad Zagreba** povijesni je događaj koji se odvio 8. svibnja 1945. u Zagrebu. Toga su dana Titovi partizani osvojili Zagreb, čime je NDH i službeno doživjela slom.

## Pozadina

Kad je 10. travnja 1941. proglašena NDH, Zagreb je postao glavni grad novonastale hrvatske države. Tijekom četiri godine u Zagrebu su se nalazili poglavnik dr. Ante Pavelić, vodeći ustaše i Hrvatski državni sabor. Tijekom godina partizani su postupno jačali i počeli osvajati dijelove NDH. Krajem travnja Slavonija je već bila pala (izuzev Odžaka kojeg su hrabro branili HOS-ovci na čelu s Petrom Rajkovačićem).

Partizani su planirali osvojiti Zagreb, što je znao Pavelić te je odlučio 6. svibnja da treba otići iz države, a za njim su se prema Austriji povlačili ustaše, domobrane i nevjerojatno velik broj hrvatskih civila, u strahu od partizanske odmazde. Građani koji su ostali zatvarali su se u svoje domove u strahu od neizvjesne budućnosti. Treće Carstvo je kapituliralo, zbog čega je Drugi svjetski rat službeno bio završen, a Zagreb isporučen na dlanu svojim "osloboditeljima".

## Tijek bitke

Pošto je grad branila samo šačica Luburićevih ustaša, nije se odvila neka veća bitka. Grad je uglavnom bio prazan, ustaški vojnici već su bili pobjegli, a građani su se skrivali od partizana. Iako je bilo logično da u grad prvi uđe Deseti zagrebački korpus, sastavljen od zagorskih Hrvata, jugokomunistički vrh odlučio je da će prvi u grad ući pripadnici 45. srpske divizije.

Dvije srpske postrojbe ušle su u grad s juga, preko Savskog mosta, a jedna s istoka preko Maksimira. Te postrojbe bile su sastavljene uglavnom od Srba, i to četnika koji su 1944. prešli u NOVJ. Od svojih su zapovjednika
dobili zapovijed da pronađu *protunarodne elemente* te da ih uhite. Tako je već u prvim satima nakon preuzimanja Zagreba došlo do unaprijed pripremljenog i sustavnog preuzimanja ustanova, masovnih uhićenja, progona i smaknuća.

## Poslije bitke

Tek su sljedećeg dana, 9. svibnja, u grad ušli pripadnici 10. korpusa. Stanovnici Zagreba izašli su na ulice pozdravljajući vojsku u kojoj su bili njihovi rođaci, susjedi i prijatelji. Uskoro je u Zagreb došla i vlada Federalne Države Hrvatske na čelu s dr. Vladimirom Bakarićem, a za njima i članovi ZAVNOH-a na čelu s Vladimirom Nazorom. Nakon toga održan je masovni skup na glavnom trgu koji je još nosio ime slavnog hrvatskog bana Josipa Jelačića. Nažalost, umjesto obećane slobode i demokracije Zagrepčani, kao i mnogi drugi stanovnici totalitarne komunističke Jugoslavije, doživjeli su masovnu represiju, gušenje slobode, uhićenja, progone, mučenja i ubijanja. Partizani su u sljedećim danima počinili stravične zločine u Zagrebu i okolici, a uskoro su i ubijali ljude po Bleiburgu. Zagreb je istinski oslobođen tek 1991. osnivanjem slobodne i neovisne Hrvatske koja je morala obraniti svoju slobodu i neovisnost od Jugoslavije u osloboditeljskom Domovinskom ratu.

## Značaj bitke

Iako bitka sama po sebi nije bila velika ni važna, značaj bitke je u tome što je označio slom NDH i uspostavu nove države, Jugoslavije. Padom Zagreba pala je i hrvatska država, koja će biti obnovljena tek 1990-ih.

## Izvori

1. ↑ 1,0 1,1 Express: Zagrebački partizani su čekali vani, a Srbi su bili "osloboditelji"
2. ↑ 2,0 2,1 2,2 2,3 Povijest: Partizanske jedinice ušle u opustjeli Zagreb 1945.
3. ↑ 3,0 3,1 Kamenjar: Istina o Zagrebu 8. svibnja 1945. i ulasku partizana u njega

Predložak:Drugi svjetski rat u Hrvatskoj